钦定古今图书集成/明伦汇编/闺媛典/第062卷 > 韩廷珪妻孙氏〈二女附〉
## 钦定古今图书集成/明伦汇编/闺媛典/第062卷 > 韩廷珪妻孙氏〈二女附〉

按《苏州府志》：“孙氏，吴县人，韩廷珪妻。珪贩席浔阳，孙
与二女随。值逆濠兵陷九江，廷珪适往龙坪鬻货。人
劝其逃，孙顾女曰：‘逃必污辱，计惟一死’。女曰：‘生死无
相离’。”母女乃共取长绳系腰，兵至，赴河死。孙年三十
五，长女年十四，次女年十一。嘉靖初，奏闻旌表。